CELEX: 32021D0463
Language: lt
Date: 1615248000000
Title: Tarybos sprendimas (ES) 2021/463 2021 m. kovo 9 d. dėl pozicijos, kurios Europos Sąjungos vardu turi būti laikomasi Muitinės konvencija tarptautinio krovinių gabenimo su TIR knygelėmis įsteigtame administraciniame komitete, dėl Konvencijos pakeitimų

2021 3 18   
               
               
                  LT
               
               
                  Europos Sąjungos oficialusis leidinys
               
               
                  L 95/1
               
            
         TARYBOS SPRENDIMAS (ES) 2021/463
         2021 m. kovo 9 d.
         dėl pozicijos, kurios Europos Sąjungos vardu turi būti laikomasi Muitinės konvencija tarptautinio krovinių gabenimo su TIR knygelėmis įsteigtame administraciniame komitete, dėl Konvencijos pakeitimų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EEB) Nr. 2112/78 (1) Europos ekonominės bendrijos vardu buvo patvirtinta ir Bendrijoje 1983 m. birželio 20 d. įsigaliojo 1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (toliau – TIR konvencija);
                  
               
                     (2)
                  
                  
                     TIR konvencijos suvestinė redakcija paskelbta Tarybos sprendimo 2009/477/EB (2) priede. Tame sprendime nustatyta, kad būsimus TIR konvencijos pakeitimus Komisija skelbia Europos Sąjungos oficialiajame leidinyje, nurodydama jų įsigaliojimo datą;
                  
               
                     (3)
                  
                  
                     pagal TIR konvenciją TIR konvencija įsteigtas administracinis komitetas (toliau – Administracinis komitetas) gali priimti TIR konvencijos ir jos priedų pakeitimus dviejų trečdalių dalyvavusių ir balsavusių jos narių balsų dauguma;
                  
               
                     (4)
                  
                  
                     Administracinis komitetas per savo 2021 m. vasario 9–12 d. įvyksiančią 74-ąją ar vėlesnę sesiją turi priimti kelis TIR konvencijos ir jos priedų pakeitimus;
                  
               
                     (5)
                  
                  
                     siekiant atsižvelgti į anksčiau priimtą TIR konvencijos 18 straipsnio pakeitimą, kuriuo padidintas muitinės įstaigų, kurios gali dalyvauti atliekant TIR transporto operaciją, skaičius, būtina iš dalies pakeisti TIR konvencijos 1 priedą ir atnaujinti TIR knygelės formos pavyzdžių 1 ir 2 variantus;
                  
               
                     (6)
                  
                  
                     tikslinga nustatyti poziciją dėl TIR konvencijos pakeitimų, kurios Sąjungos vardu turi būti laikomasi Administraciniame komitete, nes tie pakeitimai bus privalomi Sąjungai;
                  
               
                     (7)
                  
                  
                     todėl Sąjungos pozicija Administraciniame komitete turėtų būti grindžiama prie šio sprendimo pridedamu pakeitimų projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Muitinės konvencija dėl tarptautinio krovinių gabenimo su TIR knygelėmis įsteigtame Administraciniame komitete per jo 2021 m. vasario 9–12 d. 74-ąją sesiją arba vėlesnę sesiją, dėl tos Konvencijos pakeitimų, grindžiama prie šio sprendimo pridėtu pakeitimų projektu.
            Pakeitimų projekto smulkiems techniniams pakeitimams Sąjungos atstovai Administraciniame komitete gali pritarti be papildomo Tarybos sprendimo.
         
         
            2 straipsnis
            1 straipsnyje nurodytą poziciją pareiškia Komisija. Valstybės narės, veikdamos kartu interesų labui, pareiškia Sąjungos poziciją administraciniame komitete, kai vyksta oficialus balsavimas.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. kovo 9 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  1978 m. liepos 25 d. Tarybos reglamentas (EEB) Nr. 2112/78 dėl Muitinės konvencijos dėl tarptautinio krovinių gabenimo su TIR knygelėmis (TIR konvencija) 1975 m. lapkričio 14 d. Ženevoje sudarymo (OL L 252, 1978 9 14, p. 1).
         
            (2)  2009 m. gegužės 28 d. Tarybos sprendimas 2009/477/EB dėl 1975 m. lapkričio 14 d. Muitinės konvencijos dėl tarptautinio krovinių gabenimo su TIR knygelėmis (TIR konvencija) su po to padarytais pakeitimais teksto suvestinės redakcijos paskelbimo (OL L 165, 2009 6 26, p. 1).
      
      
         
            PRIEDAS
            
               1 priedas, 1 VARIANTAS, viršelio 2 psl.: TIR knygelės pavyzdys, TIR knygelės naudojimo taisyklių (pranc. „règles relatives à l’utilisation du carnet TIR“) 5 punktas
            
            Žodis „quatre“pakeičiamas žodžiu „huit“.
            
               1 priedas, 1 VARIANTAS, viršelio 3 psl.: TIR knygelės pavyzdžio 1 variantas, TIR knygelės naudojimo taisyklių (angl. „rules regarding the use of the TIR Carnet“) 5 punktas
            
            Žodis „four“pakeičiamas žodžiu „eight“.
            
               1 priedas, 1 VARIANTAS, TIR knygelės pavyzdžio 5 psl. (baltas), lakštas Nr. 1
            
            Esamas lakštas Nr. 1 pakeičiamas (1).
            
               1 priedas, 1 VARIANTAS, TIR knygelės pavyzdžio 6 psl. (žalias), lakštas Nr. 2
            
            Esamas lakštas Nr. 2 pakeičiamas (2).
            
               1 priedas, 2 VARIANTAS, viršelio 2 psl.: TIR knygelės pavyzdys, TIR knygelės naudojimo taisyklių (pranc. „règles relatives à l’utilisation du carnet TIR“) 5 punktas
            
            Žodis „quatre“pakeičiamas žodžiu „huit“.
            
               1 priedas, 2 VARIANTAS, viršelio 3 psl.: TIR knygelės pavyzdžio 1 variantas, TIR knygelės naudojimo taisyklių (angl. „rules regarding the use of the TIR Carnet“) 5 punktas
            
            Žodis „four“pakeičiamas žodžiu „eight“.
            
               1 priedas, 2 VARIANTAS, TIR knygelės pavyzdžio 12 psl. (baltas), lakštas Nr. 1
            
            Esamas lakštas Nr. 1 pakeičiamas (3).
            
               1 priedas, 2 VARIANTAS, TIR knygelės pavyzdžio 13 psl. (žalias), lakštas Nr. 2
            
            Esamas lakštas Nr. 2 pakeičiamas (4).
            
               
            
               
            
               
            
               
            
               (1)  Žr. šio priedo 2 psl.
            
               (2)  Žr. šio priedo 3 psl.
            
               (3)  Žr. šio priedo 4 psl.
            
               (4)  Žr. šio priedo 5 psl.